**Vyhlásenie**

**Ministerstva spravodlivosti Slovenskej republiky**

**o rozpornosti návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov**

Návrh zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov sa predkladá na rokovanie Legislatívnej rady vlády Slovenskej republiky s rozporom s Najvyšším súdom Slovenskej republiky, a to v časti právnej úpravy týkajúcej sa možností nahradenia kolúznej väzby, kde ani v rámci rozporového konania nedošlo k odstráneniu rozporu. Predkladateľ trvá na zachovaní aktuálnej právnej úpravy, ktorá neumožňuje nahradenie kolúznej väzby.